**RAJONO SAVIVALDYBĖS TARYBOS 46 POSĖDŽIO PROTOKOLAS**

2018 m. liepos 3 d. Nr. T2-6

Šilalė

Posėdis įvyko 2018-06-28 11.00 val.

Posėdžio pirmininkas – Jonas Gudauskas.

Posėdžio sekretorė –Vaida Girskienė.

Į Šilalės rajono Savivaldybės tarybą išrinkti 25 nariai. Posėdyje dalyvavo 21 Tarybos narys (sąrašas pridedamas).

Nedalyvavo: Dainius Bergelis, Vytautas Jucius, Loreta Kalnikaitė, Stasys Navardauskas (dėl pateisinamų priežasčių).

Posėdyje dalyvavo: 19 kviestųjų asmenų (sąrašas pridedamas); Rimas Bytautas, Vyriausybės atstovo Tauragės apskrityje vyriausiasis patarėjas; Eugenija Žiauberienė, Vyriausybės atstovo Tauragės apskrityje patarėja.

Tarybos nariams vienbalsiai pritarus (už – 21), Savivaldybės tarybos 46 posėdis pradėtas.

Posėdžio pirmininkui Jonui Gudauskui pasiūlius, vienbalsiai (už – 21) išrinkti balsų skaičiuotojai: Bronius Grabauskas, Algirdas Meiženis, Gintautas Macevičius.

Pirmininkas – Bronius Grabauskas.

Posėdžio pirmininkas Jonas Gudauskas priminė, kad Tarybos posėdyje bus balsuojama elektronine balsavimo sistema arba rankos pakėlimu.

Posėdžio pirmininkas Jonas Gudauskas sakė, kad darbotvarkė Tarybos nariams pateikta.

Posėdžio pirmininkas Jonas Gudauskas siūlė darbotvarkę papildyti pateiktu klausimu: ,,24. Dėl mokyklinių autobusų perėmimo Šilalės rajono savivaldybės nuosavybėn ir jų perdavimo valdyti, naudoti ir disponuoti patikėjimo teise“. Pranešėja Reimunda Kibelienė.

Posėdžio pirmininkas Jonas Gudauskas siūlė pritarti Tarybos posėdžio darbotvarkei su pakeitimu.

Visai Tarybos posėdžio darbotvarkei pritarta balsų dauguma.

BALSAVO: UŽ – 20, PRIEŠ – 0, NEBALSAVO – 1.

Posėdžio pirmininkas priminė Reglamentą.

Darbotvarkė:

1. Dėl Šilalės garbės piliečio vardo atrankos komisijos sudarymo.

2. Dėl Šilalės rajono savivaldybės tarybos 2013 m. sausio 31 d. sprendimo Nr. T1-3 ,,Dėl Šilalės rajonui nusipelniusių asmenų skatinimo programos aprašo patvirtinimo“ pakeitimo.

3. Dėl pritarimo bendradarbiavimui su Kandavos apskrities taryba (Latvijos Respublika).

4. Dėl Šilalės rajono savivaldybės administracijos struktūros patvirtinimo.

5. Dėl Šilalės rajono savivaldybės tarybos 2016 m. birželio 30 d. sprendimo Nr. T1-180 ,,Dėl didžiausio leistino pareigybių, finansuojamų iš savivaldybės biudžeto, skaičiaus biudžetinėse įstaigose nustatymo“ pakeitimo.

6. Dėl Šilalės r. Kvėdarnos Prano Liatuko pradinės mokyklos vidaus struktūros pertvarkos ir Šilalės r. Kvėdarnos Prano Liatuko pradinės mokyklos nuostatų patvirtinimo.

7. Dėl Šilalės r. Pajūrio Stanislovo Biržiškio gimnazijos nuostatų patvirtinimo.

8. Dėl Šilalės Simono Gaudėšiaus gimnazijos nuostatų patvirtinimo.

9. Dėl Apmokėjimo už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos mokyklinių brandos egzaminų vykdymą, kandidatų darbų vertinimą tvarkos aprašo patvirtinimo.

10. Dėl reagavimo į savižudybių riziką Šilalės rajone algoritmų patvirtinimo.

11. Dėl Šilalės rajono savivaldybės tarybos 2011 m. rugsėjo 9 d. sprendimo Nr. T1-272 „Dėl Problemiškų šeimų, auginančių vaikus, apskaitos Šilalės rajono savivaldybės administracijos Vaiko teisių apsaugos tarnyboje tvarkos aprašo patvirtinimo“ pripažinimo netekusiu galios.

12. Dėl Šilalės rajono savivaldybės tarybos 2015 m. birželio 26 d. sprendimo Nr. T1-151 „Dėl Šilalės rajono savivaldybės bendruomenės vaiko teisių apsaugos tarybos sudarymo ir nuostatų patvirtinimo“ pripažinimo netekusiu galios.

13. Dėl leidimo pasirašyti sutartį ir įsipareigojimo skirti lėšas.

14. Dėl leidimo pasirašyti darbų rangos sutartis ir įsipareigojimo skirti lėšas.

15. Dėl pavedimo Šilalės rajono savivaldybės administracijai.

16. Dėl Šilalės rajono savivaldybės tarybos 2017 m. birželio 22 d. sprendimo T1-170 ,,Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės ,,Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“ pakeitimo.

17. Dėl vietinės rinkliavos mokėtojų atleidimo nuo metinės vietinės rinkliavos mokesčio už komunalinių atliekų surinkimą ir tvarkymą.

18. Dėl uždarosios akcinės bendrovės ,,Šilalės vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų nustatymo.

19. Dėl Šilalės rajono savivaldybės kontroliuojamų uždarųjų akcinių bendrovių pasiektų veiklos tikslų atitikties joms nustatytiems veiklos tikslams vertinimo tvarkos aprašo patvirtinimo.

20. Dėl viešosios įstaigos Kaltinėnų pirminės sveikatos priežiūros centro valdymo struktūros patvirtinimo.

21. Dėl viešosios įstaigos Laukuvos ambulatorijos valdymo struktūros patvirtinimo.

22. Dėl viešosios įstaigos Šilalės pirminės sveikatos priežiūros centro valdymo struktūros patvirtinimo.

23. Dėl viešosios įstaigos Šilalės pirminės sveikatos priežiūros centro darbo laiko suderinimo.

24. PAPILDOMAS. Dėl mokyklinių autobusų perėmimo Šilalės rajono savivaldybės nuosavybėn ir jų perdavimo valdyti, naudoti ir disponuoti patikėjimo teise“.

1. SVARSTYTA. Šilalės garbės piliečio vardo atrankos komisijos sudarymas.

Pranešėjas Jonas Gudauskas pristatė sprendimo projektą su pakeitimu preambulėje 2 punktą keičiant į ,,2. Pripažinti netekusiu galios Šilalės rajono savivaldybės tarybos 2011 m. birželio 30 d. sprendimo Nr. T1-188 ,,Dėl Šilalės garbės piliečio vardo atrankos komisijos sudarymo“ 1 punktą“, pridedant 3 punktą ,,3. Šis sprendimas įsigalioja, įsigaliojus Šilalės rajono savivaldybės tarybos 2018 m. birželio 28 d. sprendimui ,,Dėl Šilalės rajono savivaldybės tarybos 2013 m. sausio 31 d. sprendimo Nr. T1-3 ,,Dėl Šilalės rajonui nusipelniusių asmenų skatinimo programos aprašo patvirtinimo“ pakeitimo“ bei kitą punktą keičiant į ,,4“, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, balsų dauguma.

BALSAVO: UŽ – 19, PRIEŠ – 0, NEBALSAVO – 2.

2. SVARSTYTA. Šilalės rajono savivaldybės tarybos 2013 m. sausio 31 d. sprendimo Nr. T1-3 ,,Dėl Šilalės rajonui nusipelniusių asmenų skatinimo programos aprašo patvirtinimo“ pakeitimas.

Pranešėjas Jonas Gudauskas pristatė sprendimo projektą su šiais pakeitimais: 3 preambulės punktą taisant į ,,3. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.“, priedo tvirtinimo žymoje po Nr. T1-3 pridedant ,,(Šilalės rajono savivaldybės tarybos“ (toliau – kaip nurodyta tekste), priede ,,Šilalės rajonui nusipelniusių asmenų skatinimo programos aprašas“ keičiant šiuos punktus: ,,3. Programa tęstinė. Lėšas Programai skiria Savivaldybės taryba, kiekvienais metais tvirtindama rajono biudžetą: Garbės piliečio apdovanojimams ir šventei iki 4500 Eur; „Auksinės gilės“ apdovanojimams ir šventei iki 6000 Eur; Padėkos apdovanojimams ir šventei iki 6000 Eur.“, ,,6. Šilalės rajono savivaldybės taryba (toliau – Taryba) savo įgaliojimų laikui sprendimu patvirtina mero teikiamą 8 asmenų Šilalės garbės piliečio vardo atrankos komisiją (toliau – Komisija).“, ,,7.1. Siūlantieji kandidatus apdovanoti pateikia Komisijai užpildytą Pretendento tapti Šilalės garbės piliečiu anketą-rekomendaciją (1 priedas).“, ,,7.2 Komisija gautą pasiūlymą per 10 dienų pateikia visuomenei svarstyti paskelbdama rajono spaudoje ir Savivaldybės interneto svetainėje www.silale.lt (toliau – Savivaldybės interneto svetainė).“, ,,7.3. Viešas pasiūlymo svarstymas trunka 14 dienų po paskelbimo rajono spaudoje ir Savivaldybės interneto svetainėje. Per šį laiką pritarimą kandidatūroms ar kitą nuomonę Komisijai galima teikti el. paštu savivalda@silale.lt arba raštu Savivaldybės priimamajame.“, ,,7.4. Komisija išnagrinėja dėl pasiūlymo gautus atsiliepimus bei nuomones, apibendrina juos ir sprendžia, ar teikti pasiūlymą Tarybai tvirtinti. Komisijos posėdis laikomas teisėtu, jeigu jame dalyvauja daugiau kaip 2/3 visų komisijos narių. Komisijos nutarimas priimamas slaptu balsavimu ir laikomas teisėtu, jei už jį balsavo daugiau kaip pusė dalyvavusių Komisijos narių.“, ,,13. Užpildytos nominacijos „Auksinės gilės“ pretendentų anketos-rekomendacijos (2 priedas) priimamos ir registruojamos Savivaldybės priimamajame.“, ,,18.2. Darbo grupė gautas Šilalės rajono savivaldybės Padėkos dienos apdovanojimo pretendento anketas-rekomendacijas (3 priedas) jas apsvarsto ir savo nutarimą paskelbia rajono spaudoje ir Savivaldybės interneto svetainėje. Remdamasis darbo grupės nutarimu, meras potvarkiu skiria apdovanojimus.“, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

3. SVARSTYTA. Pritarimas bendradarbiavimui su Kandavos apskrities taryba (Latvijos Respublika).

Pranešėjas Jonas Gudauskas pristatė sprendimo projektąsu šiais pakeitimais: preambulėje taisant pirmą sakinį po ,,Vadovaudamasi Lietuvos Respublikos vietos savivaldos įstatymo“ pridedant ,,16 straipsnio 2 dalies 42 punktu“, priedo tekste lietuvių kalba po 4.4 papunkčiu naujoje pastraipoje pridedant pirmą žodį ,,Sutartis“ (toliau – kaip nurodyta tekste), priedo tekste latvių kalba po 4.4 papunkčiu naujoje pastraipoje pridedant pirmą žodį ,,Ligums“ (toliau – kaip nurodyta tekste), ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

4. SVARSTYTA. Šilalės rajono savivaldybės administracijos struktūros patvirtinimas.

Pranešėja Vera Macienė pristatė sprendimo projektą su šiais pakeitimais: preambulėje antroje eilutėje po ,,Lietuvos Respublikos vaiko teisių“ pridedant žodį ,,apsaugos“, 3 punkte žodį ,,netekusiu“ keičiant į ,,netekusiais“ ir po ,,Dėl Šilalės rajono savivaldybės administracijos struktūros patvirtinimo“ pridedant ,,1, 2 punktus“, ir prašė jam pritarti.

T. Bartkus klausė dėl etatų.

V. Macienė paaiškino, kad nuo 2018 m. liepos 1 d. visiems Lietuvos miestų ir rajonų savivaldybėse esantiems Vaiko teisių apsaugos skyriams tampant pavaldžiais centrinei vaiko teisių apsaugos institucijai – Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos, Šilalės rajono savivaldybės administracijos, Savivaldybės administracijos 3 darbuotojai pereina į naują instituciją, 1- nepereina, be to, visiems pereinantiems darbuotojams remiantis Darbo kodekso 51 straipsniu ,,Darbo santykių tęstinumas darbdavio reorganizavimo, restruktūrizavimo ir verslo ar jo dalies perdavimo atveju“ bus skirti visi pagal įstatymą priklausantys apmokėjimai bei atostogos.

Jonas Gudauskas paaiškino, kad dėl šios priežasties Savivaldybėje valstybės tarnautojų skaičius sumažės.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

5. SVARSTYTA. Šilalės rajono savivaldybės tarybos 2016 m. birželio 30 d. sprendimo Nr. T1-180 ,,Dėl didžiausio leistino pareigybių, finansuojamų iš savivaldybės biudžeto, skaičiaus biudžetinėse įstaigose nustatymo“ pakeitimas.

Pranešėja Danguolė Vėlavičiutė pristatė sprendimo projektą su pakeitimu pridedant 1.2 papunktį ,,1.2. pakeisti 1.3 papunktį ir jį išdėstyti taip: ,,1.3. Šilalės Vlado Statkevičiaus muziejuje – 9,5;“, ir prašė jam pritarti.

T. Bartkus klausė dėl Šilalės Vlado Statkevičiaus muziejui skirtos etato dalies.

Jonas Gudauskas paaiškino, kad muziejui skiriama 0,5 pareigybės, nes darbuotojas reikalingas ekskursijų Upynos liaudies amatų muziejuje vedimui.

T. Bartkus domėjusi suma, kuri bus reikalinga padidinus Šilalės rajono socialinių paslaugų namų pareigybių skaičių.

D. Vėlavičiutė atsakė, kad nuo liepos 1 d. iki metų pabaigos bus reikalinga apie 46 tūkst. eurų.

Jonas Gudauskas teigė, kad iš Savivaldybės biudžeto bus išlaikomi tik 2 etatai iš 7.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, balsų dauguma.

BALSAVO: UŽ – 19, PRIEŠ – 0, NEBALSAVO – 2.

6. SVARSTYTA. Šilalės r. Kvėdarnos Prano Liatuko pradinės mokyklos vidaus struktūros pertvarkos ir Šilalės r. Kvėdarnos Prano Liatuko pradinės mokyklos nuostatų patvirtinimas.

Pranešėja Rasa Kuzminskaitė pristatė sprendimo projektą su pakeitimu taisant 2,3 ir 5 punktuose mokyklos pavadinimuose esančią techninę klaidą ,,Latuko“ į ,,Liatuko“, ir prašė jam pritarti.

T. Bartkus klausė dėl Drobūkščių pradinio ugdymo skyriaus darbuotojų.

R. Kuzminskaitė atsakė, kad dėl reorganizacijos Drobūkščių pradinio ugdymo skyriaus darbuotojai (2 pedagogai) tęs darbą toje pačioje mokykloje, o aptarnaujantis personalas darbą kol kas turi.

Jonas Gudauskas paaiškino, kad reorganizuojant Pajūrio vaikų globos namus, bus perkamas namas šeimynai, tad bus galimybė įdarbinti aptarnaujantį personalą.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, balsų dauguma.

BALSAVO: UŽ – 20, PRIEŠ – 0, NEBALSAVO – 1.

7. SVARSTYTA. Šilalės r. Pajūrio Stanislovo Biržiškio gimnazijos nuostatų patvirtinimas.

Pranešėja Rasa Kuzminskaitė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

8. SVARSTYTA. Šilalės Simono Gaudėšiaus gimnazijos nuostatų patvirtinimas.

Pranešėja Rasa Kuzminskaitė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

9. SVARSTYTA. Apmokėjimo už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos mokyklinių brandos egzaminų vykdymą, kandidatų darbų vertinimą tvarkos aprašo patvirtinimas.

Pranešėja Rasa Kuzminskaitė pristatė sprendimo projektą su pakeitimu 2 punktą taisant į ,,2. Pripažinti netekusiu galios Šilalės rajono savivaldybės tarybos 2013 m. birželio 27 d. sprendimą Nr. T1-176 „Dėl apmokėjimo už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos mokyklinių brandos egzaminų vykdymą, kandidatų darbų vertinimą tvarkos aprašo patvirtinimo“ su visais pakeitimais ir papildymais.“, priedo pavadinimą keičiant į ,,Apmokėjimo už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos mokyklinių brandos egzaminų vykdymą, kandidatų darbų vertinimą tvarkos aprašas“ bei priedo 1 punkto antroje eilutėje išbraukiant ,,brandos darbų vertinimą“, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, balsų dauguma.

BALSAVO: UŽ – 20, PRIEŠ – 0, NEBALSAVO – 1.

10. SVARSTYTA. Reagavimo į savižudybių riziką Šilalės rajone algoritmų patvirtinimas.

Pranešėja Birutė Sragauskienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

11. SVARSTYTA. Šilalės rajono savivaldybės tarybos 2011 m. rugsėjo 9 d. sprendimo Nr. T1-272 „Dėl Problemiškų šeimų, auginančių vaikus, apskaitos Šilalės rajono savivaldybės administracijos Vaiko teisių apsaugos tarnyboje tvarkos aprašo patvirtinimo“ pripažinimas netekusiu galios.

Pranešėja Birutė Sragauskienė pristatė sprendimo projektą su pakeitimu 1 punkto pirmoje eilutėje išbraukiant vieną iš dviejų pasikartojančių ,,Šilalės rajono savivaldybės“, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

12. SVARSTYTA. Šilalės rajono savivaldybės tarybos 2015 m. birželio 26 d. sprendimo Nr. T1-151 „Dėl Šilalės rajono savivaldybės bendruomenės vaiko teisių apsaugos tarybos sudarymo ir nuostatų patvirtinimo“ pripažinimas netekusiu galios.

Pranešėja Birutė Sragauskienė pristatė sprendimo projektą su pakeitimu 1 punkto pirmoje eilutėje išbraukiant vieną iš dviejų pasikartojančių ,,Šilalės rajono savivaldybės“, ir prašė jam pritarti.

H. Girčys klausė, ar komisija egzistuos, ar bus sudaroma nauja.

B. Sragauskienė paaiškino, kad komisijose dalyvaus pagal poreikį, jei bus deleguojama Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos, pagal poreikį bus sudaromos ir naujos komisijos.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

13. SVARSTYTA. Leidimas pasirašyti sutartį ir įsipareigojimas skirti lėšas.

Pranešėjas Faustas Sragauskas pristatė sprendimo projektą ir prašė jam pritarti.

T. Bartkus teigia, kad europinio projekto dėka bus plėtojama vaikų ir jaunimo neformalus ugdymas.

F. Sragauskas sakė, kad pastatas (garažas) bus nugriaunamas, nes bus statoma bei rengiama Kultūros studija.

R. Bytautas, Vyriausybės atstovo Tauragės apskrityje vyriausiasis patarėjas, klausė dėl termino ,,nugriaunamas“, nes Aiškinamajame rašte nurodyta, kad bus vykdomi garažo kapitalinio remonto darbai.

F. Sragauskas paaiškino, kad garažas neturėjo pamatų, tad pastatas bus nugriaunamas, o kadangi bus statoma nauja konstrukcija su pamatais, tai vadinama kapitalinio remonto darbais.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

14. SVARSTYTA. Leidimas pasirašyti darbų rangos sutartis ir įsipareigojimas skirti lėšas.

Pranešėjas Faustas Sragauskas pristatė sprendimo projektą su pakeitimu 1 punkto pirmoje eilutėje žodį ,,administracijai“ taisant į ,,administracijos direktoriui“, ir prašė jam pritarti.

T. Bartkus klausė, ar pirkimai jau yra įvykdyti.

F. Sragauskas atsakė, kad pirkimai įvykdyti, tačiau sutartis nepasirašyta ir reikalingas Tarybos pritarimas.

Jonas Gudauskas kalbėjo apie Šilalės rajone vykdomus (Žadeikių k., Žvingių k. ir Balsių k. kelių) kelių priežiūros darbus.

Tarybos nariai diskutavo apie sprendimo projektą.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, balsų dauguma.

BALSAVO: UŽ – 19, PRIEŠ – 0, NEBALSAVO – 2.

15. SVARSTYTA. Pavedimas Šilalės rajono savivaldybės administracijai.

Pranešėjas Faustas Sragauskas pristatė sprendimo projektą ir prašė jam pritarti.

T. Bartkus klausė, ar nebuvo galimybės iš karto – įrenginėjant butus, įrengti biologinius nuotekų valymo įrenginius.

F. Sragauskas atsakė, kad tik pradėjus eksploatuoti savarankiško gyvenimo butus, paaiškėjo būtinybė įrengti biologinius nuotekų valymo įrenginius, nes esama (suprojektuota ir paskaičiuota) buitinių nuotekų kaupimo talpa yra per maža.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

16. SVARSTYTA. Šilalės rajono savivaldybės tarybos 2017 m. birželio 22 d. sprendimo T1-170 ,,Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės ,,Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“ pakeitimas.

Pranešėja Reimunda Kibelienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 21, PRIEŠ – 0, NEBALSAVO – 0.

Tarybos narys Virginijus Noreika nusišalino nuo 17 darbotvarkės klausimo svarstymo ir išėjo iš Tarybos posėdžių salės.

17. SVARSTYTA. Vietinės rinkliavos mokėtojų atleidimas nuo metinės vietinės rinkliavos mokesčio už komunalinių atliekų surinkimą ir tvarkymą.

Pranešėja Reimunda Kibelienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 18, PRIEŠ – 0, NEBALSAVO – 2.

Tarybos narys Virginijus Noreika grįžo į Tarybos posėdžių salę.

18. SVARSTYTA. Uždarosios akcinės bendrovės ,,Šilalės vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų nustatymas.

Pranešėja Reimunda Kibelienė pristatė sprendimo projektą taisant preambulę: ,,Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 6 punktu, 34 straipsnio 2 ir 12 punktais, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės kainų ir energetikos kontrolės komisijos (toliau – Komisija) 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo paslaugų kainų nustatymo metodikos“, Komisijos 2018 m. gegužės 31 d. nutarimu Nr. O3E-181 „Dėl uždarosios akcinės bendrovės „Šilalės vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“ ir atsižvelgdama į uždarosios akcinės bendrovės „Šilalės vandenys“ 2018 m. birželio 6 d. raštą Nr. 2-95 „Dėl uždarosios akcinės bendrovės ,,Šilalės vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų nustatymo“, Šilalės rajono savivaldybės taryba nusprendžia:“, ir prašė jam pritarti.

T. Bartkus klausė, dėl kokių priežasčių keliamos geriamojo vandens tiekimo ir nuotekų tvarkymo paslaugų kainos.

Edmundas Auškalnis, UAB ,,Šilalės vandenys“ direktorius, paaiškino kainų kėlimo priežastis, įvardindamas vandens realizacijos mažėjimą, smulkiųjų ūkininkų skaičiaus mažėjimą, kuro kainų kilimą ir t.t.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas nepriimtas, balsų dauguma.

BALSAVO: UŽ – 7, PRIEŠ – 1, NEBALSAVO – 13.

19. SVARSTYTA. Šilalės rajono savivaldybės kontroliuojamų uždarųjų akcinių bendrovių pasiektų veiklos tikslų atitikties joms nustatytiems veiklos tikslams vertinimo tvarkos aprašo patvirtinimas.

Pranešėja Reimunda Kibelienė pristatė sprendimo projektą su pakeitimu, pavadinime, 1 ir 2 punktuose, aprašo pavadinime bei aprašo 1 punkte ,,kontroliuojamų“ taisant į ,,kontroliuojamų (valdomų)“ bei preambulėje ,,reikalavimu“ taisant į ,,reikalavimą“, ir prašė jam pritarti.

R. Toleikis klausė dėl direktorių kadencijų skaičiavimo.

R. Kibelienė atsakė, kad yra nustatyta 5 metų kadencija ir paaiškino, kad direktorius negalės būti renkamas naujai kadencijai, jei įmonė dirbo nuostolingai.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

20. SVARSTYTA. Viešosios įstaigos Kaltinėnų pirminės sveikatos priežiūros centro valdymo struktūros patvirtinimas.

Pranešėja Dalė Briedienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

21. SVARSTYTA. Viešosios įstaigos Laukuvos ambulatorijos valdymo struktūros patvirtinimo.

Pranešėja Dalė Briedienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

Tarybos narys Gintautas Macevičius, paaiškinęs priežastis, nusišalino nuo 22 ir 23 darbotvarkės klausimų svarstymo ir išėjo iš Tarybos posėdžių salės.

22. SVARSTYTA. Viešosios įstaigos Šilalės pirminės sveikatos priežiūros centro valdymo struktūros patvirtinimas.

Pranešėja Dalė Briedienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, balsų dauguma.

BALSAVO: UŽ – 19, PRIEŠ – 0, NEBALSAVO – 1.

23. SVARSTYTA. Viešosios įstaigos Šilalės pirminės sveikatos priežiūros centro darbo laiko suderinimas.

Pranešėja Dalė Briedienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, vienbalsiai.

BALSAVO: UŽ – 20, PRIEŠ – 0, NEBALSAVO – 0.

Tarybos narys Gintautas Macevičius grįžo į Tarybos posėdžių salę.

24. SVARSTYTA (papildomas). Mokyklinių autobusų perėmimas Šilalės rajono savivaldybės nuosavybėn ir jų perdavimas valdyti, naudoti, disponuoti patikėjimo teise.

Reimunda Kibelienė pristatė sprendimo projektą ir prašė jam pritarti.

V. Noreika klausė, ar Švietimo ir mokslo ministerija nusprendė, kam skirti mokyklinius autobusus, ir domėjosi, kokiu tikslu transportas skiriamas Šilalės suaugusiųjų mokyklai.

R. Kibelienė atsakė, kad Šilalės suaugusiųjų mokyklai transportas reikalingas neįgalių mokinių vežimui, nes mokykloje yra suformuotos 2 specialiųjų ugdymosi poreikių klasės, į kurias mokiniai atvežami iš viso Šilalės r.

V. Jasevičius teigė, kad sprendimo projekte nurodytos mokyklos atitiko keliamus reikalavimus (kriterijus).

Jonas Gudauskas paaiškino, kad Švietimo ir mokslo ministerijos Švietimo aprūpinimo centras skyrė 3 autobusiukus, nors buvo prašoma 4, kitais metais bus svarstoma dėl Šilalės Dariaus ir Girėno progimnazijos mokyklinių autobusų atnaujinimo, taip pat paaiškino dėl mokyklinio autobuso skyrimo Šilalės suaugusiųjų mokyklai, teigdamas, kad skiriami mokykliniai autobusai yra standartiniai, tad autobuso pritaikymas neįgaliųjų vežimui gali kainuoti apie 6 tūkst. eurų.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas, vienbalsiai.

BALSAVO: UŽ – 21, PRIEŠ – 0, NEBALSAVO – 0.

Posėdžio pirmininkas Jonas Gudauskas

Posėdžio sekretorė Vaida Girskienė